                                                      ELŐTERJESZTÉS
                           a Képviselő-testület 2020. június hó 30. nap ülésére

Tisztelt Képviselő-testület!

A szervezeti és működési szabályzat felülvizsgálatának jogalapját a 2011. évi CLXXXIX. törvény biztosítja. A jelenlegi módosítás indoka az, hogy az önkormányzatnak több szolgáltatóval megkötött szerződésében Nyúl Község Önkormányzata név szerepel. Ez az elnevezés a jelenleg hatályos Szervezeti és Működési Szabályzattal ellentétes, mivel abban Nyúl Községi Önkormányzat elnevezés szerepel.
A szerződések újbóli módosításának elkerülése érdekében célszerű a Szervezeti és Működési Szabályzatot módosítani. E módosításnak jogi akadálya nincs.
Az önkormányzat eddigi elnevezése a következő volt: Nyúl Községi Önkormányzat Képviselő-testülete.
A módosítás után az elnevezés: Nyúl Község Önkormányzata.
E módosításra a testületnek a 2011.évi CLXXXIX. tv. 53.§ (1) bekezdés a) pontja ad felhatalmazást.
A Szervezeti és Működési Szabályzat egyéb   szabályai változatlan tartalommal továbbra is hatályban maradnak.

Tisztelt Képviselő-testület!

A fentiekben előadottak alapján kérem az Önkormányzat Szervezeti és Működési Szabályzatáról szóló önkormányzati rendelet-tervezetet megtárgyalni és azt elfogadni. 

Nyúl, 2020. május 14.

Takács Lajos  sk.
     jegyző





                                                                                                                 TERVEZET

Nyúl Községi Önkormányzat  Képviselő-testületének 

……../2020 ( VII.1. ) önkormányzati rendelete

az önkormányzat Szervezeti és Működési Szabályzatáról szóló 5/2013.(V.2.) önkormányzati rendelet módosításáról

Nyúl Községi Önkormányzat Képviselő-testülete az Alaptörvény 32.cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:


                                                                         1.§


Az 5/2013.(V.2.) önkormányzati rendelet (továbbiakban: R.)  1. § helyébe a következő rendelkezés lép:

„ (1) Az önkormányzat hivatalos elnevezése: Nyúl Község Önkormányzata (a továbbiakban: Önkormányzat), székhelye: 9082 Nyúl, Kossuth Lajos utca 46.
Működési területe: Nyúl község

(2) A Képviselő-testület hivatalos megnevezése: Nyúl Község Önkormányzat Képviselő-testülete

(3) Az Önkormányzat hivatalának elnevezése: Nyúli Polgármesteri Hivatal
Székhelye: 9082 Nyúl, Kossuth Lajos utca 46.”

                                                                            2.§


Ez a rendelet kihirdetése napját követő napon lép hatályba és az azt követő napon hatályát veszti. 



Schmiedt Henrik	Takács Lajos
polgármester	jegyző


[bookmark: _GoBack]A rendelet kihirdetve: 2020. julius  hó 1. napján.


Takács Lajos
    jegyző



ELŐZETES HATÁSVIZSGÁLATI LAP

Nyúl Községi Önkormányzat 
Szervezeti és Működési Szabályzatáról szóló 
önkormányzati rendelet-tervezethez 

(a jogalkotásról szóló 2010. évi CXXX. törvény 17. §-a alapján) 



A tervezett jogszabály várható következményei, különösen:

I. Társadalmi hatások

Nyúl Községi Önkormányzat Szervezeti és Működési Szabályzatáról szóló 5/2013. (V.2.) önkormányzati rendelet (a továbbiakban: korábbi SzMSz) rendelkezéseihez képest az önkormányzat társadalmi szerepvállalásában változás nem történik, a tervezetnek változó társadalmi kihatása nincs. 

II. Gazdasági hatások

A tervezetnek gazdasági hatása nincs.

III. Költségvetési hatások

A rendelet-tervezetben foglaltak végrehajtásának közvetlen költségvetési hatása nincs. 

IV. Környezeti következmények

A rendelet-tervezetben foglaltak végrehajtásának környezetre gyakorolt hatása nincs.

V. Egészségi következmények

A tervezetnek egészségi következményei nincsenek. 


VI. Adminisztratív terheket befolyásoló hatások

A korábbi SzMSz-ben foglaltakhoz képest a tervezet rendelkezései végrehajtásának adminisztratív terheket befolyásoló hatásai nincsenek.

VII. A jogszabály megalkotásának szükségessége, a jogalkotás elmaradásának várható következményei

Nem releváns.

VIII. A jogszabály alkalmazásához szükséges személyi, szervezeti, tárgyi és pénzügyi feltételek

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.



